ПРОЕКТ!

**ДОГОВОР**

**№. .................**

Днес...........2016г., в гр. Гоце Делчев, между

**1. Община Гоце Делчев**, с БУЛСТАТ 000024745, гр. Гоце Делчев, ул. “Царица Йоанна” № 2, представлявана от Владимир Кръстев Москов – кмет на общината и Антоанета Пенкова – началник отдел “Счетоводство”, наричана за краткост **ВЪЗЛОЖИТЕЛ** от една страна,

и

**2. ...............................................,** със седалище и адрес на управление .................................................................., ЕИК .........................................., представлявано от ........................................................... - ..............................., наричано по-долу за краткост **ИЗПЪЛНИТЕЛ,** от друга страна,

на основание чл. 112, ал. 1 от Закона за обществените поръчки, в съответствие с резултатите от проведена процедура – публично състезание за възлагане на обществена поръчка и Решение № …………………/……………2016 г. на Възложителя за определяне на изпълнител за възлагане на обществена поръчка, с предмет: ***“Избор на изпълнител за изготвяне на оценка на съответствието, осъществяване на строителен надзор и инвеститорски контрол на обекти от Националната програма за енергийна ефективност на територията на гр. Гоце Делчев”, Обособена позиция № .........................................,*** се сключи настоящия договор за следното:

**І. ПРЕДМЕТ НА ДОГОВОРА.**

**1.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу заплащане функциите на консултант съгласно чл. 166, ал. 1 от Закона за устройство на територията (ЗУТ) при проектирането и изпълнението на строителни и монтажни работи на следния обект “....................”.

**1.2.** Услугите по т.1.1.включват изпълнение на следните дейности:

а). Оценка за съответствие на инвестиционен проект – фаза “Работен проект” със съществените изисквания към строежите, съгласно чл. 142, ал. 5 и ал. 6, т. 2 във връзка с чл. 142, ал. 4 от ЗУТ;

б). Оценка за съответствие на част “Конструктивна” на работния проект съгласно чл. 142, ал. 10 от ЗУТ;

в). Оценка за съответствие на работния проект за съответствие по чл. 169, ал.1, т. 6 от ЗУТ;

г.) Упражняване на строителен надзор на строежа съгласно чл. 168 от ЗУТ;

д). Изпълняване функциите на координатор по безопасност и здраве на етапа на изпълнение на строежа съгласно изискванията на чл. 5, ал. 3 от Наредба № 2 от 2004г. за минималните изисквания за здравословни и безопасни условия на труд при извършване на строителни и монтажни работи;

е). Изготвяне на окончателен доклад за строежа съгласно чл.168, ал.6 от ЗУТ

ж). Съставяне на Технически паспорт за строежа съгласно чл. 176а от ЗУТ и Наредба № 5 от 2006 г. за съставяне на технически паспорти на строежите.

з). Осъществяване на инвеститорски контрол.

**ІІ. ЦЕНА.**

**2.1.** За изпълнение на услугите по предмета на договора в пълен обхват ВЪЗЛОЖИТЕЛЯТ се задължава да изплати на ИЗПЪЛНИТЕЛЯ възнаграждение в размер на ............. лева (...................................*словом*) без ДДС, съответно ……………………. (………………….*словом)* с ДДС, формирана, както следва:

**2.1.1.** Възнаграждение за оценка на съответствието на инвестиционния проект: ..................... лв. (словом: …………….........……………) без ДДС;

**2.1.2.** Възнаграждение за упражняване на строителен надзор ..................... лв. (словом: …………….........……………) без ДДС;

**2.1.3.** Възнаграждение за осъществяване на инвеститорски контрол ..................... лв. (словом: …………….........……………) без ДДС.

**ІІІ. НАЧИН НА ПЛАЩАНЕ.**

**3.1.** ВЪЗЛОЖИТЕЛЯТ заплаща цената по т. 2.1, както следва:

**3.1.1.** Цената по т. 2.1.1. се заплаща след одобряване на инвестиционния проект;

**3.1.2.** До 80% от стойността по т.2.1.2 и по т.2.1.3, пропорционални на стойността на изпълнените и отчетени СМР, след представяне на доклади за осъществените дейности по т.5.1.23 за съответния период, одобрени от възложителя;

**3.1.3.** Окончателно плащане в размер - 20 %от стойността по т. 2.1.2 и т. 2.1.3 след получаване на Разрешение за ползване, за съответния строеж и представяне на следните документи:

а. пълна строителна документация за обекта;

б. технически паспорт.

**3.2.** Всяко плащане по договора се извърша след предоставяне на фактура, която се издава от Изпълнителя към сдружението на собствениците. Фактурата се изготвя на български език, в съответствие със Закона за счетоводството, подзаконовите нормативни актове и указания на Министерство на регионално развитие и благоустройството по Национална програма за енергийна ефективност на многофамилни жилищни сгради, като задължително съдържат следните реквизити:

**Получател: Сдружение на собствениците ............................................**

**Адрес: ............................................**

**Получил фактурата: .........................................................................................**

**МОЛ: ............................................**

**Номер на документа, дата, място:......................................................**

**3.3.** При представяне и подписване на документите, необходими за всяко договорено плащане на цената по т.2.1, Възложителят в срок до 5 работни дни комплектова и изпраща искане за съответната стойност до **„Българска Банка за Развитие“ АД** **(ББР).**

**3.4.** Плащанията се извършват с платежно нареждане по банковата сметка на ИЗПЪЛНИТЕЛЯ в срок до **30** (тридесет) календарни дни след представяне на изискуемите документи.

**3.5.** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени от ВЪЗЛОЖИТЕЛЯ. Отстраняването на недостатъците е за сметка на ИЗПЪЛНИТЕЛЯ**.**

**3.6.** Всички направени от ИЗПЪЛНИТЕЛЯ разходи за държавни такси, във връзка с издаване от специализираните държавни контролни органи на окончателни становища за въвеждане на строежите в експлоатация, са за сметка на ВЪЗЛОЖИТЕЛЯ и не се включват в цената по т. 2.1. ВЪЗЛОЖИТЕЛЯТ възстановява тези разходи на ИЗПЪЛНИТЕЛЯ, след представяне на оригинални фактури за дължимите суми, заверени копия от оригиналните платежени документи и положителни съгласувателни документи от съответните компетентени органи.

**3.7.** Преведените средства от „Българска Банка за Развитие“ АД, но неусвоени от Изпълнителя, както и натрупаните лихви, глоби и неустойки в изпълнение на настоящиядоговор подлежат на възстановяване по следната банкова сметка:

IВАN: ……………………….

В1С: …………………………….

БАНКА: „Българска Банка за Развитие“ АД

**3.8.** В случай, че сключеният договор за целево финансиране по Националната програма за енергийна ефективност на многофамилните жилищни сгради между Кмета на Община Гоце Делчев, Областния управител на област с административен център гр. Благоевград и Българската банка за развитие се прекрати или Българската банка за развитие не финансира дейности частично или напълно по този договор, Възложителят не дължи каквото и да било плащане към Изпълнителя нито по време на изпълнение на договора, нито след изтичане на срока му.

**ІV. СРОКОВЕ ЗА ИЗПЪЛНЕНИЕ.**

**4.1.** ИЗПЪЛНИТЕЛЯТще извърши оценка за съответствието и ще завери съответните части от Работния проект на строежа чл. 169, ал.1, т. 1-5 от ЗУТ в срок до ***10 (десет) работни дни*** от получаване на изработените части.

**4.2.** ИЗПЪЛНИТЕЛЯТще извърши оценка за съответствието и ще завери съответните части от Работния проект на строежа чл. 169, ал.1, т. 6 от ЗУТ в срок до ***10 (десет) работни дни*** от получаване на изработените части.

**4.3.** ИЗПЪЛНИТЕЛЯТ ще упражнява функциите на строителен надзор и на инвеститорски контрол в периода от подписване на Протокол за откриване на строителна площадка и определяне на строителна линия и ниво (обр.2) до издаване на Разрешение за ползване, на всички обекти по т.1.

**4.4.** ИЗПЪЛНИТЕЛЯТ ще упражнява функциите на координатор по безопасност и здраве в периода от заверяване на Заповедната книга до подписването на Констативен акт обр. 15 (без забележки) за съответния строеж.

**4.5.** ИЗПЪЛНИТЕЛЯТ се задължава да изготви и предаде на ВЪЗЛОЖИТЕЛЯ окончателния доклад по чл. 168, ал. 6 от ЗУТ за всеки един от строежите в срок до *7 (седем) работни дни*работни дни, след подписване на Констативен акт обр. 15 и представяне на необходимите становища от специализираните контролни органи и ВЪЗЛОЖИТЕЛЯ, като съдейства за въвеждане на строежите в експлоатация.

**4.6.** ИЗПЪЛНИТЕЛЯТ се задължава да състави и предаде на ВЪЗЛОЖИТЕЛЯ технически паспорт по чл. 176а, ал. 1 от ЗУТ за всеки един от строежите в срок до *7 (седем) работни дни*, след подписване на Констативен акт обр. 15.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ.**

**5.1.** ИЗПЪЛНИТЕЛЯТ е длъжен:

**5.1.1.** Да упражнява задълженията си в съответствие с чл. 166, ал. 1 от ЗУТ и изискванията на Техническата спецификация, приложена към Договора;

**5.1.2.** Да изпълнява функциите на координатор по безопасност и здраве за етапа на строителството съгласно чл.5, ал.3 от Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи;

* + 1. Да упражнява на контрол на количествата, качеството и съответствието на изпълняваните строителни и монтажни работи и влаганите материали с договорите за изпълнение на строителството;

**5.1.4.** Да състави технически паспорт на строежите съгласно чл. 176а и чл. 176б от ЗУТ;

**5.1.5.** Да уведомява ВЪЗЛОЖИТЕЛЯписмено за възникнали въпроси;

**5.1.6.** Да съставя и подписва съвместно със строителя Протокол за приемане на извършени СМР, доказващ количеството на действително извършени СМР;

**5.1.7.** Да открие строителната площадка и да определи строителната линия и ниво на всеки един обект по т.1.1., като състави необходимия протокол по Наредба № 3 от 2003 г. за съставяне на актове и протоколи по време на строителството;

**5.1.9.** Да завери заповедната книга за всеки един строеж в тридневен срок от съставяне на протокола по т. 5.1.8. от договора и да уведоми писмено в 7-дневен срок от заверката общината, специализираните контролни органи и регионалната дирекция за национален строителен контрол;

**5.1.10.** Да осигури **постоянно** присъствие на строежите по време на изпълнение на строително-монтажните работи на координатора по безопасност и здраве за етапа на строителството от заверяване на заповедната книга до подписване на Констативен акт обр. 15 (без забележки) за съответния строеж;

**5.1.11.** Да осигури по време на изпълнение на строително-монтажните работи присъствие на строежите на един или повече експерт всеки работен ден, най-малко 4 работни часа.

**5.1.12.** Да съгласува с ВЪЗЛОЖИТЕЛЯ всяко свое решение/предписание/съгласие за извършване на работи, водещи до промяна в количествено-стойностните сметки.

**5.1.13.** Да уведомява при нарушаване на техническите правила и нормативи Регионалната дирекция за национален строителен контрол в 3-дневен срок от установяване на нарушението;

**5.1.14.** Да извърши съвместно със строителя необходимите действия за получаване на становища от специализираните контролни органи за законосъобразното изпълнение на строежите и готовността им за въвеждане в експлоатация;

**5.1.15.** Да осъществява инвеститорски контрол по време на изпълнение на строителството, включително, но не само, чрез ежедневен контрол на изпълняваните СМР като качество и количество; контрол на съответствие на изпълняваните СМР и влаганите материали с договора, инвестиционния проект и всички изменения в тях; измерване на място на реално изпълнени СМР; сравняване с актуваните от изпълнителите количества и тези по количествено – стойностната сметка на проекта; актуване на изпълнените количества СМР за разплащане.

**5.1.16.** Да изготви, след приключване на строително-монтажните работи и след издаване на всички писмени становища от специализираните контролни органи по законосъобразното изпълнение на строежа и по готовността му за въвеждане в експлоатация окончателния доклад за строежа в срока по т. 4.3. в по **3** (три) оригинални екземпляра на хартиен носител и в по **2** (два) екземпляра на електронен носител;

**5.1.17.** Да състави технически паспорт за строежите преди въвеждането им в експлоатация в срока по т. 4.4. в обхват и съдържание съгласно изискванията на Наредба № 5 от 2006 г. за техническите паспорти на строежите;

**5.1.18.** Да представи по **1** (един) екземпляр от техническия паспорт на строежите за преглед и одобряване на ВЪЗЛОЖИТЕЛЯ преди внасянето му в общинската администрация;

**5.1.19.** Да отстрани всички забележки на ВЪЗЛОЖИТЕЛЯ по техническия паспорт в тридневен срок от предаването им;

**5.1.20.** Да предаде на ВЪЗЛОЖИТЕЛЯ техническия паспорт в по **4** (четири) оригинални екземпляра на хартиен носител и в по **2** (два) екземпляра на електронен носител за всеки един строеж;

**5.1.21.** Да е застрахован в съответствие с разпоредбите на ЗУТ и съответните подзаконови нормативни актове за имуществена отговорност за вреди, причинени на другите участници в строителството и/или на трети лица вследствие на неправомерни действия или бездействия при или по повод изпълнение на задълженията му;

**5.1.22.** Да предоставя на ВЪЗЛОЖИТЕЛЯ документа за действащата застраховка на професионалната му отговорност по предната точка, когато тя е различна от представената в офертата и/или преди сключване на този договор;

**5.1.23.** Да изпълнява предмета на договора с ключовите експерти, посочени в офертата му. В случай на промяна, ИЗПЪЛНИТЕЯТ е длъжен да я съгласува предварително писмено с ВЪЗЛОЖИТЕЛЯ.

**5.1.24.** Да предоставя до 10 число на следващия месец, следващ отчетния на ВЪЗЛОЖИТЕЛЯ 3-месечни отчети за извършения строителен надзор по време на изпълнение на строително – монтажните работи за всеки един от строежите, съдържащ: списък на основните дейности (видове работи) от строежа, за които е упражнен текущ строителен надзор и контрол по строителството, съставените документи (актове), както за възникнали проблеми (ако има такива) и съответно необходимите мерки за решаването им. Към месечните отчети се прилагат и присъстверните списъци на ескпертите на изпълнителя по време на строителството (в присъствените списъци се посочват експертите, датите и периодите, на които са били на съответния строеж).

**5.2. ИЗПЪЛНИТЕЛЯТ** има право:

**5.2.1.** Да получи възнаграждението си в уговорените срокове, по реда и при условията на договора;

**5.2.2.** Да изисква чрез ВЪЗЛОЖИТЕЛЯ, присъствието на проектанта, когато това се налага, както и когато се съставят задължителните актове и протоколи;

**5.2.3.** Да упражнява правата си в рамките на пълномощията си съгласно договора и всички действащи в Република България нормативни документи;

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

**6.1.** ВЪЗЛОЖИТЕЛЯТ има право:

**6.1.1.** Да извършва по всяко време проверки по изпълнението на договора, без да пречи на оперативната самостоятелност на ИЗПЪЛНИТЕЛЯ;

**6.1.2.** Да изисква от ИЗПЪЛНИТЕЛЯ информация за хода по изпълнението на предмета на договора;

**6.1.3.** Да предявява в случаите, когато не е съгласен с предписанията на ИЗПЪЛНИТЕЛЯ възражения в 3-дневен срок пред органите на ДНСК съгласно чл. 168, ал. 4 от ЗУТ;

**6.1.4.** Да получи от ИЗПЪЛНИТЕЛЯ в по **3** (три) оригинални екземпляра на хартиен носител и в по **2** (два) екземпляра на електронен носител окончателен доклад за упражнен строителен надзор, включително и приложенията към тях за строежа;

**6.1.5.** Да получи от ИЗПЪЛНИТЕЛЯ в по **4** (четири) оригинални екземпляра техническия паспорт на хартиен носител и в по **2** (два) екземпляра на електронен носител за строежа;

**6.1.6.** Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТсе е отклонил от поръчката или работата му е с недостатъци;

**6.1.7.** Да откаже заплащане на част или на цялото възнаграждение, в случай, че установи неизпълнение на задължението на ИЗПЪЛНИТЕЛЯ за сключване и поддържане на застраховката по чл. 171, ал. 1 от ЗУТ, до отстраняване на нарушението;

**6.2.** ВЪЗЛОЖИТЕЛЯТ се задължава:

**6.2.1.** Да оказва съдействие на ИЗПЪЛНИТЕЛЯ в рамките на своята компетентност, при изпълнение на задълженията му по този договор, като му предоставя своевременно цялата информация, необходима за изпълнение на предмета на договора, след предварително искане за това от страна на ИЗПЪЛНИТЕЛЯ;

**6.2.2.** Да предаде на ИЗПЪЛНИТЕЛЯпосочените в Техническата спецификация документи;

**6.2.3.** Да осигурява свободен достъп до строителната площадка на експертите, включени в Приложение № 3 по всяко време за упражняване на функциите им;

**6.2.4.** Да определи свой представител, който да има правата и задълженията да го представлява пред ИЗПЪЛНИТЕЛЯпо изпълнението на договора, за което незабавно уведомява изпълнителя, вкл. за промяна на представителя;

**6.2.5.** Да заплаща на ИЗПЪЛНИТЕЛЯ договореното възнаграждение в сроковете, по реда и при условията на договора.

**6.3.** ВЪЗЛОЖИТЕЛЯТ или определени от него лица разглеждат и одобряват отчета по т.5.1.23. В случай, че установявани на непълноти или неточности, ВЪВЗЛОЖИТЕЛЯТ уведомява за това ИЗПЪЛНИТЕЛЯ.

**VII. ГАРАНЦИЯ ЗА ИЗПЪЛНЕНИЕ НА ДОГОВОРА.**

**7.1.** ИЗПЪЛНИТЕЛЯТ при подписване на договора следва да представи документ за внесена гаранция за изпълнение на задълженията си по него, в съответствие с договореното в една от следните форми:

**7.1.1.** Депозит на парична сума в лева в размер на **3** **%** от общата стойност по т. 2.1. по следната банкова сметка:

...............................................

**7.1.2.** Банкова гаранция за сума в лева в размер на **3 %** от общата стойност по т. 2.1. със срок на валидност 1 (един) месец, след датата на получаване на *Разрешение за ползване на обекта*. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от ВЪЗЛОЖИТЕЛЯТ, в случай че ИЗПЪЛНИТЕЛЯТ не е изпълнил някое от задълженията си по договора, в съответствие с определеното в него.

**7.1.3.** Застраховка, която обезпечава изпълнението чрез покритие на отговорността на изпълнителя. Застраховката трябва да е със срок на валидност 1 (един) месец, след датата на получаване на *Разрешение за ползване на обекта*.

**7.2.** Разходите по предоставянето на паричната сума или на банковата гаранция или за сключване на застраховката са за сметка на ИЗПЪЛНИТЕЛЯ, а разходите по евентуалното им усвояване – за сметка на ВЪЗЛОЖИТЕЛЯ.

**7.3.** Гаранцията за изпълнение на договора се освобождава в срок до изтичане на 1 (един) месец от датата на получаване на *Разрешение за ползване на обекта*, освен, ако ВЪЗЛОЖИТЕЛЯТ е усвоил същата, преди приключване на договора, по причина на неизпълнение от страна на ИЗПЪЛНИТЕЛЯ на някое от задълженията му в съответствие с определеното в него.

**7.4.** В случай, че срокът на валидност на банковата гаранция е по-малък от срока определен по т.7.1.2., ИЗПЪЛНИТЕЛЯТ е длъжен един месец преди изтичането на срока на валидност на банковата гаранция да удължи нейното действие. В противен случай, възложителяТ усвоява сумите по гаранцията и ги задържа като гаранционен депозит за изпълнение на договора, съобразно условията на настоящия договор.

**7.5.** ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение, за времето, през което тези суми законно са задържани от възложителя.

**VIII. ДОГОВОР ЗА ПОДИЗПЪЛНЕНИЕ**

**8.1.** ИЗПЪЛНИТЕЛЯТ се задължава, в случай, че е посочил, че ще ползва подизпълнител при изпълнение на поръчката, в срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, да изпрати на ВЪЗЛОЖИТЕЛЯ оригинален екземпляр от договора или допълнителното споразумение заедно с доказателства, че подизпълнителят отговаря на съответните критерии за подбор съобразно вида и дела от поръчката, който ще изпълняват, и че за тях не са налице основания за отстраняване от процедурата, съответно за спазване на изискванията на чл.66, ал.11 от ЗОП.

**8.2.** След сключване на договора и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

**8.3.** В случай, че за изпълнение на поръчката има сключен договор за подизпълнение възложителят заплаща възнаграждение пряко на подизпълнител, когато са налице следните условия:

а) Частта от поръчката, която се изпълнява от подизпълнителя, може да бъде предадена като отделен обект на изпълнителя.

б) Подизпълнителят е отправил искане до възложителя, чрез изпълнителя, който е длъжен да го предостави на възложителя в 15-дневен срок от получаването му.

в) Към искането изпълнителят е длъжен да предостави становище, от което да е видно дали оспорва плащанията или част от тях като недължими.

г) Възложителят има право да откаже плащане на подизпълнител, когато искането за плащане е оспорено, до момента на отстраняване на причината за отказа.

**8.4.** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост при спазване на изискванията на чл. 66, ал.11 от ЗОП.

**8.5.** Подизпълнителите нямат право да превъзлагат една или повече от дейностите, които са включени в предметаа на договора за подизпълнение.

**VIІІ. ЕКСПЕРТИ.**

**8.1.** ИЗПЪЛНИТЕЛЯТ няма право да заменя лицата, посочени в представения към офертата му списък, без предварително писмено съгласие на ВЪЗЛОЖИТЕЛЯ.

**8.2.** ИЗПЪЛНИТЕЛЯТ може да предложи смяна на експерт от екипа си в следните случаи:

а). при смърт на експерта;

б). при обективна невъзможност на експерта да изпълни възложената му работа;

в). при необходимост от замяна на експерта поради причини, които не зависят от ИЗПЪЛНИТЕЛЯ.

**8.3.** При възникване на някое от обстоятелствата по т.7.2., ИЗПЪЛНИТЕЛЯТ уведомява писмено ВЪЗЛОЖИТЕЛЯ, като посочва конкретните причини и прилага доказателства за настъпването им. ИЗПЪЛНИТЕЛЯТ предлага експерт, който да замени досегашния. Предложеният експерт трябва да отговаря на всички минимални изисквания на възложителя, посочени в условията на обществена поръчка.

**8.4.** ВЪЗЛОЖИТЕЛЯТ може да приеме замяната или мотивирано да откаже предложения нов експерт. При отказ от страна на ВЪЗЛОЖИТЕЛЯ да приеме предложения експерт, ИЗПЪЛНИТЕЛЯТ предлага друг експерт, отговарящ на изискванията на възложителя с ново уведомление, което съдържа описаната в т.8.3 информация.

**ІX. ИЗМЕНЕНИЕ И ПРЕКРАТЯВАНЕ НА ДОГОВОРА.**

**9.1.** Настоящият договор може да бъде изменян съгласно условията на Закона за обществените поръчки в следните случаи:

**9.1.1.** поради непредвидени обстоятелства е възникнала необходимост от извършване на допълнителни услуги, които не са включени в първоначалната обществена поръчка, ако смяната на изпълнителя:

а) е невъзможна поради икономически или технически причини, включително изисквания за взаимозаменяемост или оперативна съвместимост със съществуващи услуги, възложени с първоначалната поръчка, и

б) би предизвикала значителни затруднения, свързани с дублиране на разходи на възложителя;

**9.1.2.** поради обстоятелства, които при полагане на дължимата грижа възложителят не е могъл да предвиди, включително и при изменение на изискванията относно Националната програма за енергийна ефективност на многофамилните жилищни сгради, е възникнала необходимост от изменение, което не води до промяна на предмета на договора;

**9.1.3.** В случаите по т.9.1.1 и т. 9.1.2, ако се налага увеличение на цената, то не може да надхвърля с повече от 50 на сто стойността на основния договор. Когато се правят последователни изменения, ограничението се прилага за общата стойност на измененията. Последователните изменения не трябва да целят заобикаляне на закона.

**9.1.4.** се налага замяна на изпълнителя с нов изпълнител, поради това че е налице универсално или частично правоприемство в резултат от преобразуване на първоначалния изпълнител, чрез вливане, сливане, разделяне или отделяне, или чрез промяна на правната му форма, включително в случаите, когато той е в ликвидация или в открито производство по несъстоятелност и са изпълнени едновременно следните условия:

а). за новия изпълнител не са налице основанията за отстраняване от процедурата и той отговаря на първоначално установените критерии за подбор;

б). промяната на изпълнителя не води до други съществени изменения на договора за обществена поръчка и не цели заобикаляне на закона;

**9.1.5.** изменението се налага поради непредвидени обстоятелства и не променя цялостния характер на поръчката и са изпълнени едновременно следните условия:

а) стойността на изменението е до 10 на сто от стойността на първоначалния договор;

б) стойността на изменението независимо от условията по буква “а” не надхвърля съответната прагова стойност по чл. 20, ал. 1 от ЗОП.

Когато се правят няколко последователни изменения, общата им стойност не може да надхвърля посочените в б. “а”максимални размери.

**9.1.6.** се налагат изменения, които не са съществени.

Изменение на договор на се смята за съществено, когато са изпълнени едно или повече от следните условия:

а). изменението въвежда условия, които, ако са били част от процедурата за възлагане на обществена поръчка, биха привлекли към участие допълнителни участници, биха позволили допускането на други участници, различни от първоначално избраните, или биха довели до приемане на оферта, различна от първоначално приетата;

б). изменението води до ползи за изпълнителя, които не са били известни на останалите участници в процедурата;

в). изменението засяга предмета или обема на договора за обществена поръчка;

г). изпълнителят е заменен с нов извън случаите по т.9.1.4.

**9.2.** Настоящият договор може да бъде прекратен при следните обстоятелства:

9.2.1.по взаимно съгласие на страните;

9.2.2. при доказана обективна невъзможност за изпълнение на договора от страна на ИЗПЪЛНИТЕЛЯ;

9.2.3.при предсрочно лишаване на ИЗПЪЛНИТЕЛЯ от право да упражнява строителен надзор;

9.2.4. при предсрочно лишаване на ИЗПЪЛНИТЕЛЯ да упражнява функциите на координатор по безопасност и здраве;

9.2.5.с изтичане срока на лиценза на ИЗПЪЛНИТЕЛЯ да упражнява функциите на консултант по смисъла на чл. 166, ал. 2 от ЗУТ, в случай, че ИЗПЪЛНИТЕЛЯ не е извършил необходимите дейности по подновяването му;

9.2.6.в случай на настъпили съществени промени в обстоятелствата за изпълнение на договора по причини, за които страните не отговарят;

9.2.7. случай, че ИЗПЪЛНИТЕЛЯТ не осигурява присъствието на строителната площадка на посочените от него експерти.

**9.3.** ВЪЗЛОЖИТЕЛЯТ има право да прекрати настоящия договор без предизвестие, когато:

а). е необходимо съществено изменение на поръчката, което не позволява изменение на договора на основание чл. 116, ал. 1 от ЗОП;

б). се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата за обществената поръчка;

в). поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 Договора за функциониране на Европейския съюз.

**9.4.** В случаите по т. 12.2, б. “б” и “в” ВЪЗЛОЖИТЕЛЯТ не дължи обезщетение за претърпените вреди от прекратяването на договора.

**9.5.** Всяка от страните може да поиска разваляне на договора, ако другата не изпълнява задълженията си по него повече от **10** (десет) календарни дни, след срока за изпълнение на съответното задължение.

**9.6.** В случай на прекратяване на договора в резултат на настъпили съществени промени в обстоятелствата за изпълнение на поръчката по причини, за които страните не отговарят, ВЪЗЛОЖИТЕЛЯТ извършва частично изплащане на дължимите суми по чл. 2.1. въз основа на протокол, съставен и подписан от страните по договора.

**X. НЕУСТОЙКИ**

**10.1.** При забавено изпълнение от ИЗПЪЛНИТЕЛЯ на задълженията му по договора, същият дължи на ВЪЗЛОЖИТЕЛЯ неустойка за забава в размер на **0.5 %** от съответното възнаграждение, определено по т. 2.1. за всеки просрочен ден.

**10.2.** При забава в плащането на дължима сума с повече от **30** (тридесет) календарни дни след срока по т.3.3., ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на законовата лихва върхустойността на непреведената в срок сума за всеки просрочен ден.

**10.3.** При едностранно прекратяване на договора, виновната страна дължи на изправната неустойка в размер на **10 %** от възнаграждението по т. 2.1., както и обезщетение в размера на причинените й вреди и пропуснати ползи.

**XI. ОТГОВОРНОСТ НА ИЗПЪЛНИТЕЛЯ И ЗАСТРАХОВАНЕ.**

**11.1.** ИЗПЪЛНИТЕЛЯТ ще носи пълна отговорност за изпълняваните от него дейности от датата на сключване на договора до изтичане на гаранционните срокове за строежите по чл. 20, ал. 4 от Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**11.2.** За периода на гаранционната си отговорност ИЗПЪЛНИТЕЛЯТ се задължава да представя на ВЪЗЛОЖИТЕЛЯ периодично актуално копие от застрахователната си полица по чл. 171, ал. 1 от ЗУТ.

**11.3.** При прекратяване на дейността си, ИЗПЪЛНИТЕЛЯТ трябва да се застрахова в съответствие с изискванията на действащите към конкретния момент нормативни актове.

**11.4.** ИЗПЪЛНИТЕЛЯТ носи отговорност за щети, които е нанесъл на ВЪЗЛОЖИТЕЛЯ и на другите участници в строителството и солидарна отговорност с проектанта и строителя за щети, причинени от неспазване на техническите правила и нормативи при проектирането, строителство и за безопасност и здраве, предвидени в действащата нормативна уредба.

**ХII. НЕПРЕОДОЛИМА СИЛА.**

**12.1.** Страните се освобождават от отговорност за неизпълнение на задълженията си по договора, когато невъзможността за изпълнение се дължи на непреодолима сила. Ако страната е била в забава, тя не може да се позовава на непреодолима сила. Непреодолима сила е непредвидимо или непредотвратимо събитие от извънреден характер, възникнало след сключване на договора.

**12.2.** Страната, която не може да изпълни задължението си поради непреодолима сила, в срок от седем календарни дни от настъпването на съответното събитие, уведомява писмено другата страна за това обстоятелство. В същия срок с препоръчана поща или чрез куриерска служба страната, позоваваща се на непреодолима сила, трябва да изпрати на другата страна писмено потвърждение за възникването й, изходящо от официален орган (Търговска палата). При неуведомяване се дължи обезщетение за настъпилите от това вреди.

**12.3.** Докато трае непреодолимата сила, изпълнението на задълженията и на свързаните с тях насрещни задължения спира. Съответните срокове за изпълнение се удължават с времето, през което е била налице непреодолима сила.

**12.4.** Ако непреодолимата сила трае толкова дълго, че някоя от страните вече няма интерес от изпълнението, тя има право да прекрати договора с писмено уведомление до другата страна.

**XIII. ПОДСЪДНОСТ.**

**13.1.** Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си.

**13.2.** В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния съгласно българското законодателство съд.

**ХIV. ОБЩИ РАЗПОРЕДБИ.**

**14.1.** За всички неуредени с настоящия договор въпроси се прилагат действащите разпоредби на българското гражданско законодателство.

**14.2.** Всички съобщения и уведомления между страните по повод договора се извършват в писмена форма чрез факс, препоръчана поща с обратна разписка или куриерска служба.

**14.3.** В срок до **10** (десет) дни след подписване на договора всяка от страните информира другата страна писмено за определеното от нея лице за контакт по този договор, неговия факс и актуален адрес за кореспонденция. Посочените данни могат да се променят само с писмено уведомление на съответната страна по реда на договора.

**14.5.** Когато някоя от страните по договора предостави на другата страна и електронно копие на документ, съобщение или уведомление, при несъответствие на съдържанието между хартиения и електронния носител, за валидни се считат записите на хартиения носител.

**14.6.** Никоя от страните няма право да прехвърля свои права или задължения по договора на трети лица, без предварителното писмено съгласие на другата страна.

**14.7.** Договорът влиза в сила от деня на подписването му от двете страни.

**14.8.** Настоящият договор, ведно с приложенията, се състави в два еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения:**

**Приложение № 1 -** Техническа спецификация;

**Приложение № 2 –** Техническа оферта и Предлагана цена;

**Приложение № 3** - Списък на експертите, които ще изпълняват поръчката.

**ВЪЗЛОЖИТЕЛ:** ........................................ **ИЗПЪЛНИТЕЛ:** ....................................

**ВЪЗЛОЖИТЕЛ:** ........................................ **ИЗПЪЛНИТЕЛ:**

............................................. .........